钦定古今图书集成/历象汇编/岁功典/第074卷 > 《云南志书》 > 辛未九月二十一日雪 王琢
## 钦定古今图书集成/历象汇编/岁功典/第074卷 > 《云南志书》 > 辛未九月二十一日雪 王琢

“几日西郊雾，连宵北牖风。菊花犹泛酒，雪片忽填空。
草树秋容湿，河关晓气濛。听初疑落叶，仰不辨高鸿。
烂漫三冬意，凭凌百圃功。披裘赴鸡黍，埽径惜篱丛。
岂料元英巧，来争白帝雄。剪裁浑草草，飞舞太匆匆。
祇作干时令，非关兆岁丰。冬雷怪相似，春雹冷应同。
安得蛟龙蛰，何由翳霭通。日华升赤壁，天色湛青铜。”
尚有登临兴，宁无赋咏工。烟霞狂啸傲，一发醉颜红。